Document ID: 32014D0105

PROVEDBENA ODLUKA KOMISIJE
оd 24. veljače 2014.
o izmjeni Odluke 2004/3/EZ o primjenjivim klasama na razini Unije
(priopćeno pod brojem dokumenta C(2014) 1081)
(Tekst značajan za EGP)
(2014/105/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (1), a posebno njezin članak 17. stavak 2.,
budući da:
(1)
Odluka Komisije 2004/3/EZ (2) odnosi se na klase osnovnog sjemenskog krumpira utvrđene Direktivom Komisije 93/17/EEZ (3). Direktiva 93/17/EEZ zamijenjena je Provedbenom direktivom Komisije 2014/20/EU (4). U toj se Direktivi utvrđuju zahtjevi u pogledu štetnih organizama kao i drugi zahtjevi.
(2)
S obzirom na tu zamjenu potrebno je na odgovarajući način zamijeniti upućivanja na klase iz Odluke 2004/3/EZ. Nova upućivanja trebala bi odgovarati zahtjevima samo u pogledu štetnih organizama.
(3)
Odluku 2004/3/EZ treba stoga na odgovarajući način izmijeniti.
(4)
Primjereno je da se ova Odluka primjenjuje od istog dana kao i Provedbena direktiva 2014/20/EU.
(5)
Mjere predviđene ovom Odlukom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
DONIJELA JE OVU ODLUKU:
Članak 1.
Članak 1. Odluke 2004/3/EZ zamjenjuje se sljedećim:
„Članak 1.
Državama članicama navedenima u stupcu 1. Priloga I. odobrava se, s obzirom na stavljanje na tržište sjemenskog krumpira u regijama navedenima uz njihova imena u stupcu 2. Priloga I., uvođenje sljedećih ograničenja u pogledu stavljanja na tržište sjemenskog krumpira:
(a)
u pogledu proizvodnje sjemenskog krumpira, jedno od sljedećeg:
i.
osnovni sjemenski krumpir koji ispunjava zahtjeve za ‚klasu Unije S’ naveden u točkama 1.(a)ii.-v. i točkama 1.(b)i.-iv. Priloga I. Provedbenoj direktivi Komisije 2014/20/EU (5); ili
ii.
osnovni sjemenski krumpir koji ispunjava zahtjeve za ‚klasu Unije SE’ naveden u točkama 2.(a)ii.-v. i točkama 2.(b)i.-iv. Priloga I. Provedbenoj direktivi 2014/20/EU;
(b)
u pogledu proizvodnje krumpira, jedno od sljedećeg:
i.
osnovni sjemenski krumpir koji ispunjava zahtjeve za ‚klasu Unije S’ naveden u točkama 1.(a)ii.-v. i točkama 1.(b)i.-iv. Priloga I. Provedbenoj direktivi 2014/20/EU;
ii.
osnovni sjemenski krumpir koji ispunjava zahtjeve za ‚klasu Unije SE’ naveden u točkama 2.(a)ii.-v. i točkama 2.(b)i.-iv. Priloga I. Provedbenoj direktivi 2014/20/EU; ili
iii.
osnovni sjemenski krumpir koji ispunjava zahtjeve za ‚klasu Unije E’ naveden u točkama 3.(a)ii.-v. i točkama 3.(b)i.-iv. Priloga I. Provedbenoj direktivi 2014/20/EU.
Članak 2.
Ova Odluka primjenjuje se od 1. siječnja 2016.
Članak 3.
Ova je Odluka upućena državama članicama.
Sastavljeno u Bruxellesu 24. veljače 2014.

Labels: 3
17
6